На основу члана 24. став 1. Закона о локалним изборима ( '' Службени гласник Републике Србије '' број : 129/07, 34/10- УС и 54/11 ) Оптшинска изборна комисија, на седници одржаној дана 21.03.2016. године, у 16,45 часова, донела је

Р Е Ш Е Њ Е о проглашењу Изборне листе

**Проглашава се** Изборна листа Нова Србија – Драган Јовановић, коју је поднела странка Нова Србија, за избор одборника Скупштине општине Рача, са 31 кандидатом за одборнике Скупштине општине Рача , дана 21.03.2016. године у 16,45 часова, за изборе расписане за 24. април 2016. године.

О б р а з л о ж е њ е

Закључком о отклањању недостатака изборне листе ОИК општине Рача број 013-31/2016-I/04 од 20.03.2016. године, наложено је подносиоцу изборне листе „ Нова Србија – Драган Јовановић “, отклањање недостатака који су били сметња за проглашење изборне листе. Како је подносилац изборне листе благовремено поступио по закључку Општинске изборне комисије и отклонио недостатке, донето је Решење о проглашењу изборне листе.

Дана 20.03.2016. године у 11 часова и 45 минута, странка Нова Србија поднела је Општинској изборној комисији изборну листу „Нова Србија – Драган Јовановић“ са 31 кандидатом за одборнике Скупштине општине Рача на изборима расписаним за 24.04.2016. године. Изборна листа је предата за 31 кандидатом за одборнике Скупштине оптшине Рача за изборе расписане за 24. април 2016. године. На поднетој изборној листи међу свака три кандидата по редоследу на листи је кандидат – припадник женског пола, као мање заступљеног пола. Уз поднету изборну листу предлагач је Општинској изборној комисији доставио непотпуну документацију. Закључком о отклањању недостатака изборне листе ОИК општине Рача број 013-31/2016-I/04 од 20.03.2016. године у другој тачки наложено је подносиоцу изборне да изврши одређене радње које су неопходне за проглашење Изборне листе у року од 48 часова од часа достављања Закључка. Подносилац је извршио све наложене радње и ОИК општине Рача балговремено поднео доказе о томе у писаном облику у виду пропратне документације и то на седници Комисије 21.03.2016.године у 16,05 часова. Комисија је извршила увид у напред наведену додатну документацију и једногласно донела одлуку да Изборна листа „ Нова Србија – Драган Јовановић “ испуњава све прописане услове за проглашење Изборне листе и исту прогласила истог дана у 16 часова и 45 минута.

На основу свега напред наведеног, а применом чл.24 ст.1 Закона о локалним изборима, Комисија је одлучила као у диспозитиву Решења.

Поука о правном леку: Против овог решења може се поднети приговор Општинској изборној комисији у року од 24 часа од дана доношења овог решења.

Број: 013–32/2016-I-04

Датум: 21.03. 2016. године

ОПШТИНСКА ИЗБОРНА КОМИСИЈА ОПШТИНЕ РАЧА

Председник

Лугавац Немања